CELEX: 22012D0357
Language: da
Date: 2012-06-15 00:00:00
Title: 2012/357/EU: AVS-EU-Ministerrådets afgørelse nr. 2/2012 af 15. juni 2012 om Republikken Sydsudans status i forhold til partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side

5.7.2012   
            
            
               DA
            
            
               Den Europæiske Unions Tidende
            
            
               L 175/1
            
         AVS-EU-MINISTERRÅDETS AFGØRELSE Nr. 2/2012
   af 15. juni 2012
   om Republikken Sydsudans status i forhold til partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side
   (2012/357/EU)
   AVS-EU-MINISTERRÅDET HAR —
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), som ændret første gang i Luxembourg den 25. juni 2005 (2) og som ændret anden gang i Ouagadougou den 22. juni 2010 (3) (herefter benævnt »AVS-EU-partnerskabsaftalen«), særlig artikel 94,
   under henvisning til AVS-EF-Ministerrådets afgørelse nr. 1/2005 af 8. marts 2005 om vedtagelse af forretningsordenen for AVS-EF-Ministerrådet (4), særlig artikel 8, stk. 3, og
   ud fra følgende i betragtninger:
   
               (1)
            
            
               Anden ændring af AVS-EU-partnerskabsaftalen har fundet midlertidig anvendelse siden den 31. oktober 2010.
            
         
               (2)
            
            
               Ifølge artikel 94 i AVS-EU-partnerskabsaftalen skal enhver anmodning om tiltrædelse, som fremsættes af en stat, indgives til og godkendes af Ministerrådet.
            
         
               (3)
            
            
               Den 20. marts 2012 indgav Republikken Sydsudan anmodning om tiltrædelse i overensstemmelse med AVS-EU-partnerskabsaftalens artikel 94 og anmodning om observatørstatus med mulighed for at deltage i de fælles institutioner, der er oprettet ved den pågældende aftale, indtil tiltrædelsesproceduren er afsluttet.
            
         
               (4)
            
            
               Landets observatørstatus bør være gyldig indtil den 20. november 2012. Sydsudan bør deponere tiltrædelsesakten hos depositarerne for AVS-EU-partnerskabsaftalen, dvs. Generalsekretariatet for Rådet for Den Europæiske Union og sekretariatet for AVS-staterne, senest denne dato —
            
         VEDTAGET DENNE AFGØRELSE:
   Artikel 1
   Godkendelse af anmodning om tiltrædelse og observatørstatus
   Republikken Sydsudans anmodning om at tiltræde partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000, som ændret første gang i Luxembourg den 25. juni 2005 og som ændret anden gang i Ouagadougou den 22. juni 2010, godkendes hermed.
   Sydsudan opnår observatørstatus under AVS-EU-partnerskabsaftalen indtil den 20. november 2012.
   Sydsudan skal deponere sin tiltrædelsesakt hos depositarerne for AVS-EU-partnerskabsaftalen, dvs. Generalsekretariatet for Rådet for Den Europæiske Union og AVS-staternes sekretariat, senest denne dato.
   Artikel 2
   Ikrafttræden
   Denne afgørelse træder i kraft på dagen efter vedtagelsen.
   
      Udfærdiget i Port Vila, den 15. juni 2012.
      
         
            På AVS-EU-Ministerrådets vegne
         
         A. BAPTISTE
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side undertegnet i Cotonou den 23. juni 2000 (EUT L 209 af 11.8.2005, s. 27).
   
      (3)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
   
      (4)  EUT L 95 af 14.4.2005, s. 44.